****

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΚΑΛΩΝ ΤΕΧΝΩΝ**

**ΤΜΗΜΑ ΘΕΑΤΡΙΚΩΝ ΣΠΟΥΔΩΝ**

**Σύμφωνο Συνεργασίας με τον Πολιτιστικό Σύλλογο**

**Παλαιάς Επιδαύρου**

Το Τμήμα Θεατρικών Σπουδών της Σχολής Καλών Τεχνών του Πανεπιστημίου Πελοποννήσου έχει συνάψει συνεργασία με τον Πολιτιστικό Σύλλογο Παλαιάς Επιδαύρου για την πραγματοποίηση κύκλου επιμορφωτικών διαλέξεων και θεατρικών εργαστηρίων από τους διδάσκοντες και τους καλλιτεχνικούς συνεργάτες του Τμήματος Θεατρικών Σπουδών, με υπεύθυνη προγραμματισμού την επίκουρη καθηγήτρια Ιωάννα Καραμάνου. Η συνεργασία αυτή συνεχίζεται για δεύτερη χρονιά. Το πρόγραμμα των διαλέξεων και των θεατρικών εργαστηρίων που θα δοθούν κατά το ακαδημαϊκό έτος 2016-17 και θα δημοσιοποιούνται μέσω της ιστοσελίδας του Τμήματος Θεατρικών Σπουδών έχει ως εξής:

**Τετάρτη 26 Νοεμβρίου 2016**: Σοφία Βουδούρη (Λέκτωρ του Τμήματος Θεατρικών Σπουδών Παν/μίου Πελοποννήσου), *Οι κυριότερες ηθικές αρετές και πολιτικές αξίες στις τραγωδίες του Αισχύλου, του Σοφοκλή και του Ευριπίδη.*

**Σάββατο 10 Δεκεμβρίου 2016:** Μαρία Βελιώτη (Αναπλ. Καθηγήτρια του Τμήματος Θεατρικών Σπουδών Παν/μίου Πελοποννήσου), *Η ναυπλιακή τραγωδία Παλαμήδης: Συμβολή στη θεατρική ποιητική των μετακατοχικών και μετεμφυλιακών χρόνων.*

**Κυριακή 19 Μαρτίου 2017:**Στυλιανός Ροδαρέλης(μέλος ΕΕΠ του Τμήματος Θεατρικών Σπουδών Παν/μίου Πελοποννήσου) *Η δημιουργία του χαρακτήρα στο θεατρικό κείμενο.*

**Μάρτιος-Ιούνιος 2017**: Χριστίνα Ζώνιου (διδάκτωρ, μέλος του ΕΕΠ Τμήματος Θεατρικών Σπουδών Παν/μίου Πελοποννήσου) *Κύκλος Εργαστηρίων Υποκριτικής.*

**Παρασκευή 26 Μαΐου 2017:** Αγγελική Σπυροπούλου (Επίκ. Καθηγήτρια του Τμήματος Θεατρικών Σπουδών Πανμίου Πελοποννήσου), Σύγχρονες θεωρητικές προσλήψεις του *Οιδίποδα Τυράννου.*